Oʻzbekiston Respublikasi Prezidenti va Hukumatining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2026-04-13)

Oʻzbekiston Respublikasi Prezidentining 2019-yil 18-noyabrdagi “Inflyatsion targetlash rejimiga bosqichma-bosqich oʻtish orqali pul-kredit siyosatini takomillashtirish toʻgʻrisida”gi PF-5877-son Farmoni va 2019-yil 24-oktabrdagi “Oilaviy tadbirkorlikni rivojlantirish davlat dasturlari doirasida amalga oshirilayotgan loyihalarni kreditlash tartibini takomillashtirishning qoʻshimcha chora-tadbirlari toʻgʻrisida”gi PQ-4498-son qaroriga muvofiq: 1. Oʻzbekiston Respublikasi Prezidenti va Hukumatining ayrim hujjatlariga 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Prezidenti va Hukumatining ayrim hujjatlari 2-ilovaga muvofiq oʻz kuchini yoʻqotgan deb hisoblansin. 3. Oʻzbekiston Respublikasi Markaziy banki boshqa manfaatdor vazirlik va idoralar bilan birgalikda ikki oy muddatda: qonun hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin; oʻzlari qabul qilgan normativ-huquqiy hujjatlarni ushbu Farmonga muvofiqlashtirsin. 4. Ushbu Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Markaziy banki raisi M.B. Nurmuratov zimmasiga yuklansin. 1. Oʻzbekiston Respublikasi Prezidentining 2011-yil 24-avgustdagi “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida”gi PF-4354-son Farmoni 6-bandining ikkinchi xatboshisi chiqarib tashlansin. 2. Oʻzbekiston Respublikasi Prezidentining 2017-yil 17-noyabrdagi “Hunarmandchilikni yanada rivojlantirish va hunarmandlarni har tomonlama qoʻllab-quvvatlash chora-tadbirlari toʻgʻrisida”gi PF-5242-son Farmonida: a) 5-bandning oltinchi xatboshisidagi “Mikrokreditbank” ATB” soʻzlari “AT Xalq banki, “Mikrokreditbank” ATB va “Agrobank” ATB” soʻzlari bilan almashtirilsin. b) 6-bandda: toʻrtinchi xatboshi quyidagi tahrirda bayon etilsin: “2019-yil 31-dekabrga qadar oʻzlarining ishlab chiqarish ehtiyojlari uchun asbob-uskuna va ehtiyot qismlar xarid qilishga beriladigan imtiyozli mikrokreditlarning foiz stavkasi Oʻzbekiston Respublikasi Markaziy banki qayta moliyalashtirish stavkasining 50 foizini, aylanma mablagʻlarini toʻldirish uchun esa Oʻzbekiston Respublikasi Markaziy bankining qayta moliyalashtirish stavkasi miqdorini tashkil etadi”; quyidagi mazmundagi xatboshilar bilan toʻldirilsin: “2020-yil 1-yanvardan boshlab oʻzlarining ishlab chiqarish ehtiyojlari uchun asbob-uskuna, ehtiyot qismlar va xomashyo xarid qilish, hunarmandchilikni rivojlantirish markazlari va “Ustoz-shogird” maktablarini tashkil etish, uy-muzeyi va ustaxonalar qurish yoki shu maqsadlarda bino va inshootlar sotib olish, aylanma mablagʻlarini toʻldirish uchun beriladigan kreditlar Oʻzbekiston Respublikasi Markaziy bankining qayta moliyalashtirish stavkasidan oshmagan holda 18 oy muddatga, bazaviy hisoblash miqdorining 250 baravaridan oshmagan miqdorda beriladi. 2021-yil 1-yanvardan boshlab barcha kreditlar tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladi. Tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladigan kreditlar boʻyicha foiz xarajatlarining bir qismini kompensatsiya qilish mexanizmi qoʻllaniladi”. 3. Oʻzbekiston Respublikasi Prezidentining 2018-yil 27-iyundagi “Yoshlar — kelajagimiz” Davlat dasturi toʻgʻrisida”gi PF-5466-son Farmonida: a) 2-bandda: “a” kichik bandning ikkinchi xatboshisi quyidagi tahrirda bayon etilsin: “tijorat banklari orqali yoshlarning biznes tashabbuslari, startaplari, gʻoyalari va loyihalarini amalga oshirish uchun 2019-yil 31-dekabrga qadar — yillik 7 foiz stavkada, 2020-yil 1-yanvardan Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan esa tijorat banklari tomonidan bozor tamoyillari asosida mustaqil ravishda oʻrnatiladigan stavkalarda kredit va mol-mulkni lizingga berish”; b) 11-bandda: ikkinchi xatboshi quyidagi tahrirda bayon etilsin: “Jamgʻarma tijorat banklariga Davlat dasturi doirasida taqdim etiladigan kredit va mol-mulkni lizingga berishni moliyalashtirish uchun 2019-yil 31-dekabrga qadar — yillik 5 foiz stavkada, 2020-yil 1-yanvardan — Oʻzbekiston Respublikasi Markaziy bankining qayta moliyalashtirish stavkasidan 4 foizlik punktni chegirib tashlagan holda, 2021-yil 1-yanvardan esa Oʻzbekiston Respublikasi Moliya vazirligi hamda Iqtisodiyot va sanoat vazirligi huzuridagi Kichik biznes va tadbirkorlikni rivojlantirish agentligi tomonidan Oʻzbekiston Respublikasi Markaziy banki bilan kelishilgan holda belgilanadigan shartlarda moliyaviy resurslarni ajratadi”; uchinchi xatboshidagi “imtiyozli kreditlar” soʻzi “kreditlar” soʻzi bilan almashtirilsin; toʻrtinchi xatboshi quyidagi tahrirda bayon etilsin: “kreditlar va mol-mulkni lizingga berish AT Xalq banki, “Mikrokreditbank” ATB va “Agrobank” ATB orqali amalga oshiriladi”. 4. Oʻzbekiston Respublikasi Prezidentining 2019-yil 20-avgustdagi “Xorijda vaqtinchalik mehnat faoliyatini amalga oshirayotgan Oʻzbekiston Respublikasi fuqarolari va ularning oila aʼzolarini himoya qilish kafolatlarini yanada kuchaytirish choralari toʻgʻrisida”gi PF-5785-son Farmonining 3-band ikkinchi xatboshisi quyidagi tahrirda bayon etilsin: “mehnat migrantlariga — xorijda ishga joylashish bilan bogʻliq xarajatlarni toʻlash uchun bir bank kuni davomida tez rasmiylashtirilgan holda eng kam talab qilinadigan hujjatlar (pasport, ariza va mehnat organining iltimosnomasi) asosida 2 mln. soʻm miqdorida bir yil muddatga 2019-yilda taqdim etilayotgan kredit foiz stavkasining 50 foizi miqdoridagi tijorat bankining marjasini oʻz ichiga olgan holda 10 foizlik stavkada 2020-yil 1-yanvardan — Oʻzbekiston Respublikasi Markaziy bankning qayta moliyalashtirish stavkasida, 2021-yil 1-yanvardan — tijorat banklari tomonidan bozor tamoyillari asosida mustaqil ravishda oʻrnatiladigan stavkalarda mikroqarzlar berish”. 5. Oʻzbekiston Respublikasi Prezidentining 2009-yil 15-maydagi “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida”gi PQ-1112-son qarori 2-bandining uchinchi xatboshisi chiqarib tashlansin. 6. Oʻzbekiston Respublikasi Prezidentining 2017-yil 18-maydagi “Toshkent shahrida kichik sanoat zonalarini tashkil etish toʻgʻrisida”gi PQ-2973-son qarorining 9-bandi ikkinchi xatboshisi chiqarib tashlansin. 7. Oʻzbekiston Respublikasi Prezidentining 2017-yil 9-oktabrdagi “Kafolat sugʻurta kompaniyasi” aksiyadorlik jamiyati faoliyatini takomillashtirish chora-tadbirlari toʻgʻrisida”gi PQ-3317-son qarori 1-bandi quyidagi mazmundagi xatboshi bilan toʻldirilsin: “oʻninchi, barcha turdagi kreditlarning qaytarilmasligi xatarlarini sugʻurtalash (kredit va lizing operatsiyalari boʻyicha tadbirkorlik xatarini sugʻurtalash) shartnomalari boʻyicha kichik biznes va tadbirkorlik subyektlariga sugʻurta xizmatlarini koʻrsatish”. 8. Oʻzbekiston Respublikasi Prezidentining 2018-yil 14-martdagi “Qorakoʻlchilik sohasini jadal rivojlantirish chora-tadbirlari toʻgʻrisida”gi PQ-3603-son qarori 13-bandi quyidagi mazmundagi xatboshilar bilan toʻldirilsin: “Bunda, 2020-yil 1-yanvardan boshlab kreditlar Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan — tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladi. Tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladigan kreditlar boʻyicha foiz xarajatlarining bir qismini kompensatsiya qilish mexanizmi qoʻllaniladi”. 9. Oʻzbekiston Respublikasi Prezidentining 2018-yil 5-apreldagi “Maktabgacha taʼlim tizimini yanada ragʻbatlantirish va rivojlantirish chora-tadbirlari toʻgʻrisida”gi PQ-3651-son qarorining 7-bandida: birinchi xatboshi “2019-yil 31-dekabrgacha” soʻzlari bilan toʻldirilsin; quyidagi mazmundagi xatboshi bilan toʻldirilsin: “2020-yil 1-yanvardan boshlab tadbirkorlik subyektlariga pul mablagʻlari berish va tijorat banklari tomonidan kreditlar ajratishning yangi tartibi oʻrnatiladi”. 10. Oʻzbekiston Respublikasi Prezidentining 2018-yil 26-apreldagi “Fermer, dehqon xoʻjaliklari va tomorqa yer egalari faoliyatini takomillashtirish boʻyicha qoʻshimcha chora-tadbirlar toʻgʻrisida”gi PQ-3680-son qarori 9-bandining “b” kichik bandida: ikkinchi-uchinchi xatboshilar quyidagi tahrirda bayon etilsin: “fermer, dehqon xoʻjaliklari va tomorqa yer egalariga 3 yilgacha muddatga, shu jumladan 1 yillik imtiyozli davr bilan 2019-yilning 31-dekabriga qadar yillik 7 foizlik stavkada, bankning 2 foizlik marjasini hisobga olgan holda kreditlar ajratish uchun resurslarni “Mikrokreditbank” ATB, “Agrobank” ATB hamda Oʻzbekiston Respublikasi AT Xalq bankiga joylashtirish. 2020-yil 1-yanvardan boshlab resurslarni joylashtirish Oʻzbekiston Respublikasi Markaziy bankining qayta moliyalashtirish stavkasidan 4 foizlik bandni chegirib tashlagan holda amalga oshiriladi; “Mikrokreditbank” ATB, “Agrobank” ATB hamda Oʻzbekiston Respublikasi AT Xalq bankiga mablagʻlarni “Tomorqa xizmati” MCHJni kreditlash uchun resurslar sifatida 2 yil muddatga, shu jumladan 6 oylik imtiyozli davr bilan 2019-yilning 31-dekabrgacha Oʻzbekiston Respublikasi Markaziy banki qayta moliyalashtirish stavkasining 50 foizi miqdoridagi foiz stavkasida, bankning yillik 2 foizlik marjasini hisobga olgan holda taqdim etish. 2020-yil 1-yanvardan boshlab mablagʻlarni taqdim etish Oʻzbekiston Respublikasi Markaziy bankining qayta moliyalashtirish stavkasidan 4 foizlik bandni chegirib tashlagan holda amalga oshiriladi”; quyidagi mazmundagi xatboshi bilan toʻldirilsin: “2020-yil 1-yanvardan boshlab kreditlar Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan boshlab esa, tijorat banklari tomonidan bozor tamoyillari asosida mustaqil ravishda oʻrnatiladigan stavkalarda, foiz xarajatlarining bir qismini kompensatsiya qilish mexanizmini qoʻllash imkoniyati bilan beriladi”. 11. Oʻzbekiston Respublikasi Prezidentining 2018-yil 4-maydagi “Oʻzbekiston Respublikasi aksiyadorlik tijorat Xalq banki va “Mikrokreditbank” aksiyadorlik tijorat bankining moliyaviy holatini yaxshilash hamda faoliyatini yanada takomillashtirish chora-tadbirlari toʻgʻrisida”gi PQ-3694-son qarori 1-bandi: quyidagi mazmundagi uchinchi xatboshi bilan toʻldirilsin: “oilaviy tadbirkorlikni rivojlantirish davlat dasturlari doirasida kichik biznes va tadbirkorlikni rivojlantirish loyihalarini moliyalashtirish”; uchinchi — beshinchi xatboshilar tegishincha toʻrtinchi — oltinchi xatboshilar deb hisoblansin. 12. Oʻzbekiston Respublikasi Prezidentining 2018-yil 8-maydagi “Oʻzbekiston Respublikasi Prezidentining tuman (shahar)lardagi Xalq qabulxonalari huzuridagi Davlat xizmatlari markazlari binolarining davlat-xususiy sheriklik shartlari asosida qurilishini tashkil etish toʻgʻrisida”gi PQ-3701-son qarori 3-bandida “Oʻzbekiston Respublikasi Markaziy bankining qayta moliyalash stavkasi miqdoridan oshmaydigan stavka boʻyicha” soʻzlari “tijorat banklari tomonidan bozor tamoyillari asosida mustaqil ravishda oʻrnatiladigan stavkalarda” soʻzlari bilan almashtirilsin. 13. Oʻzbekiston Respublikasi Prezidentining 2018-yil 7-iyundagi “Har bir oila — tadbirkor” dasturini amalga oshirish toʻgʻrisida”gi PQ-3777-son qarori 9-bandida: birinchi xatboshidan “imtiyozli” soʻzi chiqarib tashlansin; ikkinchi — toʻrtinchi xatboshilaridagi “eng kam ish haqining” soʻzlari “bazaviy hisoblash miqdorining” soʻzlari bilan almashtirilsin; quyidagi mazmundagi xatboshi bilan toʻldirilsin: “Bunda, 2020-yil 1-yanvardan boshlab kreditlar AT Xalq banki, “Mikrokreditbank” ATB va “Agrobank” ATB orqali Oʻzbekiston Respublikasi Markaziy bankining qayta moliyalashtirish stavkasi boʻyicha, 2021-yil 1-yanvardan — tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladi. Tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladigan kreditlar boʻyicha foiz xarajatlarning bir qismini kompensatsiya qilish mexanizmi qoʻllaniladi”. 14. Oʻzbekiston Respublikasi Prezidentining 2018-yil 14-iyuldagi “Aholi bandligini taʼminlash borasidagi ishlarni takomillashtirish va samaradorligini oshirish chora-tadbirlari toʻgʻrisida”gi PQ-3856-son qarori 6-bandida: “v” kichik bandi quyidagi tahrirda bayon etilsin: “v) mikrokreditlar: bazaviy hisoblash miqdorining 500 baravarigacha boʻlgan miqdorda 3 yilgacha muddatga, 6 oylik imtiyozli davr bilan; 2019-yil 31-dekabrga qadar — Oʻzbekiston Respublikasi Markaziy banki qayta moliyalashtirish stavkasining 50 foiziga teng stavkada; 2020-yil 1-yanvardan — Oʻzbekiston Respublikasi Markaziy bankining qayta moliyalashtirish stavkasida; 2021-yil 1-yanvardan — tijorat banklari tomonidan bozor tamoyillari asosida mustaqil ravishda oʻrnatiladigan stavkalarda ajratiladi. Tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladigan kreditlar boʻyicha foiz xarajatlarning bir qismini kompensatsiya qilish mexanizmi qoʻllaniladi”; 15. Oʻzbekiston Respublikasi Prezidentining 2018-yil 1-avgustdagi “Madaniyat va sanʼat sohasida davlat-xususiy sheriklikni rivojlantirish uchun shart-sharoitlar yaratish chora-tadbirlari toʻgʻrisida”gi PQ-3892-son qarori 6-bandi uchinchi xatboshisi quyidagi tahrirda bayon etilsin: “maxsus hisobvaraq mablagʻlari hisobidan kreditlar tijorat banklari tomonidan madaniyat va sanʼat sohasida faoliyat yurituvchi tadbirkorlik subyektlariga 10 yil muddatga, jumladan 3 yillik imtiyozli davr bilan, 2019-yil 31-dekabrga qadar yillik 7 foiz stavkada, 2020-yil 1-yanvardan — Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan — tijorat banklari tomonidan bozor tamoyillari asosida mustaqil ravishda oʻrnatiladigan stavkalarda ajratiladi.” 16. Oʻzbekiston Respublikasi Prezidentining 2019-yil 7-martdagi “Hududlarda aholini tadbirkorlikka keng jalb qilish va oilaviy tadbirkorlikni rivojlantirishga doir qoʻshimcha chora-tadbirlar toʻgʻrisida”gi PQ-4231-son qarori 4-bandida: ikkinchi xatboshi “taraqqiyot jamgʻarmasi” soʻzlaridan keyin “,AT Xalq banki, “Mikrokreditbank” ATB, “Agrobank” ATB” soʻzlari bilan toʻldirilsin; uchinchi xatboshi quyidagi mazmundagi jumla bilan toʻldirilsin: “Bunda, 2020-yil 1-yanvardan boshlab kreditlar AT Xalq banki, “Mikrokreditbank” ATB va “Agrobank” ATB orqali Oʻzbekiston Respublikasi Markaziy bankning qayta moliyalashtirish stavkasida, 2021-yil 1-yanvardan tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladi”; quyidagi mazmundagi toʻrtinchi xatboshi bilan toʻldirilsin: “tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladigan kreditlar boʻyicha foiz xarajatlarning bir qismini kompensatsiya qilish mexanizmi qoʻllaniladi;” toʻrtinchi xatboshi beshinchi xatboshi deb hisoblansin. 17. Oʻzbekiston Respublikasi Prezidentining 2019-yil 7-martdagi “Xotin-qizlarning mehnat huquqlari kafolatlarini yanada kuchaytirish va tadbirkorlik faoliyatini qoʻllab-quvvatlashga oid chora-tadbirlar toʻgʻrisida”gi PQ-4235-son qarori 4-bandida: uchinchi xatboshidagi “imtiyozli” soʻzi chiqarib tashlansin; beshinchi va oltinchi xatboshilar quyidagi tahrirda bayon etilsin: “maxsus oʻqitish dasturlarini muvaffaqiyatli oʻzlashtirgan xotin-qizlar orasidan tegishli tuman (shahar) xotin-qizlar qoʻmitasi tavsiyasiga koʻra tadbirkorlik faoliyatini yoʻlga qoʻyish uchun 3 yildan kam boʻlmagan muddatga 6 oylik imtiyozli davr bilan 2019-yil 31-dekabrgacha yillik 8 foizli stavkada, 2020-yil 1-yanvardan — Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan esa tijorat banklari tomonidan bozor tamoyillari asosida mustaqil ravishda oʻrnatiladigan stavkalarda hamda hududlarda aholi bandligini taʼminlash va oilaviy tadbirkorlikni rivojlantirishni kreditlash tartibi asosida kreditlar ajratiladi; Xotin-qizlarni va oilani qoʻllab-quvvatlash jamoat fondi tomonidan AT Xalq banki, “Mikrokreditbank” ATB hamda “Agrobank” ATBga har yili ajratiladigan 100 milliard soʻm miqdoridagi resurs mablagʻlari kredit mablagʻlarining manbai boʻlib hisoblanadi. Mazkur resurs mablagʻlarining kamida 50 foizi qishloq joylarida istiqomat qiluvchi xotin-qizlarning biznesini rivojlantirishga yoʻnaltiriladi”; quyidagi mazmundagi xatboshi bilan toʻldirilsin: “Tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladigan kreditlar boʻyicha foiz xarajatlarning bir qismini kompensatsiya qilish mexanizmi qoʻllaniladi;”. 19. Vazirlar Mahkamasining 2002-yil 1-martdagi “Uy-joy mulkdorlari shirkatlarini qoʻllab-quvvatlashga doir qoʻshimcha chora-tadbirlar toʻgʻrisida”gi 74-son qarori 6-bandida: birinchi xatboshi “shirkatlariga” soʻzidan keyin “2019-yil 31-dekabrga qadar” soʻzlari bilan toʻldirilsin; quyidagi xatboshi bilan toʻldirilsin: “2020-yil 1-yanvardan boshlab kreditlar Oʻzbekiston Respublikasi Markaziy bankning qayta moliyalashtirish stavkasida, 2021-yil 1-yanvardan boshlab tijorat banklari tomonidan bozor tamoyillari asosida mustaqil ravishda oʻrnatiladigan stavkalarda foiz xarajatlarning bir qismini kompensatsiya qilish mexanizmini qoʻllash imkoniyati bilan beriladi”. 20. Vazirlar Mahkamasining 2012-yil 30-apreldagi “Yosh oilalarni ijtimoiy qoʻllab-quvvatlashga doir qoʻshimcha chora-tadbirlar toʻgʻrisida”gi 124-son qarori 5-bandi toʻrtinchi xatboshisi quyidagi tahrirda bayon etilsin: “yosh oilalarga mamlakatimizda ishlab chiqarilgan, uzoq muddat foydalaniladigan tovarlarni, shu jumladan mebellar, maishiy texnika va uzoq muddat foydalaniladigan boshqa hayotiy muhim tovarlarni sotib olish uchun kreditlar 3 yilgacha boʻlgan muddatga bazaviy hisoblash miqdorining 200 baravarigacha hajmda, 2020-yil 31-dekabrgacha — Oʻzbekiston Respublikasi Markaziy bankining qayta moliyalashtirish stavkasidan yuqori boʻlmagan foiz stavkasida, 2021-yil 1-yanvardan — tijorat banklari tomonidan bozor tamoyillari asosida mustaqil ravishda oʻrnatiladigan stavkalarda beriladi”. 21. Vazirlar Mahkamasining 2012-yil 31-oktabrdagi “Sudyalarga, sud organlari xodimlariga, Oʻzbekiston Respublikasi Hisob palatasi, prokuratura organlari, Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti, davlat soliq xizmati va davlat bojxona xizmati organlari xodimlariga imtiyozli shartlarda uy-joy sotib olishga uzoq muddatli ipoteka kreditlari berish tartibi toʻgʻrisidagi nizomni hamda sudyalarga, sud organlari xodimlariga, Oʻzbekiston Respublikasi Hisob palatasi, prokuratura organlari, Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti, davlat soliq xizmati va davlat bojxona xizmati organlari xodimlariga uy-joylarni ijaraga olganlik (ijaraga turganlik) uchun har oylik pul kompensatsiyasi toʻlash tartibi toʻgʻrisidagi nizomni tasdiqlash haqida”gi 312-son qarori 1-ilovasida: 4-band quyidagi mazmundagi xatboshi bilan toʻldirilsin: “tegishli tuzilmalar jamgʻarmalari”; 6-banddagi “eng kam oylik ish haqining” soʻzlari “bazaviy hisoblash miqdorining” soʻzlari bilan almashtirilsin; 8-band quyidagi mazmundagi jumla bilan toʻldirilsin: “2020-yil 1-yanvardan boshlab tijorat banklari tomonidan sudyalar, sud organlari xodimlari, Oʻzbekiston Respublikasi Hisob palatasi, prokuratura organlari, davlat soliq xizmati va davlat bojxona xizmati organlari xodimlariga ipoteka krediti berishning yangi tartibi oʻrnatiladi”. 22. Vazirlar Mahkamasining 2017-yil 17-yanvardagi “Qoraqalpogʻiston Respublikasi hududlarini ijtimoiy-iqtisodiy rivojlantirish, aholi turmush darajasini yanada yaxshilashga doir qoʻshimcha chora-tadbirlar dasturi toʻgʻrisida”gi 15-son qarori 2-bandining oʻn ikkinchi xatboshisi chiqarib tashlansin. 24. Vazirlar Mahkamasining 2018-yil 6-iyundagi “Oʻzbekiston Respublikasi Mudofaa vazirligi harbiy xizmatchilarini ijtimoiy qoʻllab-quvvatlashga doir qoʻshimcha chora-tadbirlar toʻgʻrisida”gi 424-son qarori 1-bandi “b” kichik bandi beshinchi xatboshisi quyidagi tahrirda bayon etilsin: “foiz stavkasi — 2019-yil 31-dekabrga qadar kredit berish sanasida yillik 7 foiz. 2020-yil 1-yanvardan boshlab kreditlar Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan esa tijorat banklari tomonidan bozor tamoyillari asosida mustaqil ravishda oʻrnatiladigan stavkalarda, foiz xarajatlarining bir qismini kompensatsiya qilish mexanizmidan foydalanish imkoniyati bilan”. 25. Oʻzbekiston Respublikasi Vazirlar Mahkamasining 2018-yil 7-iyundagi “Oʻzbekiston fermer, dehqon xoʻjaliklari va tomorqa yer egalari kengashi huzuridagi Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi faoliyatini tashkil etish toʻgʻrisida”gi 433-son qaroriga 3-ilovaning 17-bandida: ikkinchi-uchinchi xatboshilar quyidagi tahrirda bayon etilsin: “fermer, dehqon xoʻjaliklari va tomorqa yer egalariga 2019-yil 31-dekabrga qadar 3 yil muddatga, shu jumladan 1 yilgacha imtiyozli davr bilan 2 foizlik bank marjasini hisobga olgan holda yillik 7 foiz stavkada kreditlar berish uchun “Mikrokreditbank” ATB, “Agrobank” ATB hamda Oʻzbekiston Respublikasi AT Xalq bankiga resurslar joylashtirishga. 2020-yil 1-yanvardan boshlab resurslarni joylashtirish Oʻzbekiston Respublikasi Markaziy bankining qayta moliyalashtirish stavkasidan 4 foizlik punktni chegirib tashlagan holda amalga oshiriladi”; “Tomorqa xizmati” MCHJlarga kredit ajratish uchun “Mikrokreditbank” ATB, “Agrobank” ATB hamda Oʻzbekiston Respublikasi AT Xalq bankiga resurs sifatida 2 yil muddatga, shu jumladan 6 oylik imtiyozli davr bilan 2019-yil 31-dekabrga qadar Oʻzbekiston Respublikasi Markaziy banki qayta moliyalashtirish stavkasining 50 foizi miqdoridagi foiz stavkasida yillik 2 foizlik bank marjasini hisobga olgan holda mablagʻlar taqdim etishga, 2020-yil 1-yanvardan boshlab resurslarni ajratish Oʻzbekiston Respublikasi Markaziy bankining qayta moliyalashtirish stavkasidan 4 foizlik punktni chegirib tashlagan holda amalga oshiriladi”; quyidagi mazmundagi xatboshi bilan toʻldirilsin: “2020-yil 1-yanvardan boshlab kreditlar Oʻzbekiston Respublikasi Markaziy bankining qayta moliyalashtirish stavkasida, 2021-yil 1-yanvardan esa tijorat banklari tomonidan bozor tamoyillari asosida mustaqil ravishda oʻrnatiladigan stavkalarda, foiz xarajatlarining bir qismini kompensatsiya qilish mexanizmidan foydalanish imkoniyati bilan beriladi”. 26. Vazirlar Mahkamasining 2018-yil 7-avgustdagi “Oilaviy mehmon uylari faoliyatini tashkil etish toʻgʻrisida”gi 631-son qarori 4-bandida: birinchi xatboshidagi “eng kam oylik ish haqining” soʻzlari “bazaviy hisoblash miqdorining” soʻzlari bilan almashtirilsin; quyidagi mazmundagi xatboshi bilan toʻldirilsin: “2021-yil 1-yanvardan boshlab kreditlar tijorat banklari tomonidan bozor tamoyillari asosida mustaqil ravishda oʻrnatiladigan bozor stavkalarida, foiz xarajatlarining bir qismini kompensatsiya qilish mexanizmidan foydalanish imkoniyati bilan beriladi”. 27. Vazirlar Mahkamasining 2018-yil 16-avgustdagi “Oʻzbekiston yoshlar ittifoqi huzuridagi “Yoshlar — kelajagimiz” jamgʻarmasi faoliyatini tashkil etish chora-tadbirlari toʻgʻrisida”gi 669-son qarorining 2-ilovasi 20-bandida: birinchi xatboshi quyidagi tahrirda bayon etilsin: “20. Tadbirkorlik subyektiga imtiyozli kreditlar va mol-mulkni lizingga berish tijorat banklari tomonidan 5 yildan koʻp boʻlmagan muddatga 12 oygacha imtiyozli davr bilan 2019-yil 31-dekabrgacha yillik 7 foiz stavkada (bunda tijorat banki marjasi 2 foizni tashkil etadi), 2020-yil 1-yanvardan boshlab Oʻzbekiston Respublikasi Markaziy bankining qayta moliyalash stavkasida, 2021-yil 1-yanvardan boshlab esa tijorat banklari tomonidan bozor tamoyillari asosida mustaqil ravishda belgilanadigan stavkalarda amalga oshiriladi”; ikkinchi xatboshidan “imtiyozli” soʻzi chiqarib tashlansin. 29. Vazirlar Mahkamasining 2018-yil 14-dekabrdagi “2019-2020-yillarda suv taʼminoti ogʻir boʻlgan hududlardagi aholi tomorqalariga suv yetkazib berish uchun sugʻorish quduqlarini qazishga doir chora-tadbirlar toʻgʻrisida”gi 1019-son qarorining 1-bandi birinchi xatboshisidan “imtiyozli” soʻzi chiqarib tashlansin. 30. Vazirlar Mahkamasining 2018-yil 20-dekabrdagi “Sudyalarni ijtimoiy qoʻllab-quvvatlashga doir qoʻshimcha chora-tadbirlar toʻgʻrisida”gi 1036-son qarori 1-bandida: birinchi xatboshidan “imtiyozli” soʻzi chiqarib tashlansin; toʻrtinchi xatboshi quyidagi tahrirda bayon qilinsin: “kredit boʻyicha foiz stavkasi — 2019-yil 31-dekabriga qadar kredit berish sanasida amalda boʻlgan Oʻzbekiston Respublikasi Markaziy bankining qayta moliyalashtirish stavkasidan oshmagan miqdorda, 2020-yil 1-yanvardan boshlab — tijorat banklari tomonidan bozor tamoyillari asosida mustaqil ravishda belgilanadigan stavkalarda, foiz xarajatlarning bir qismini kompensatsiya qilish mexanizmidan foydalanish imkoniyati bilan”. 31. Vazirlar Mahkamasining 2019-yil 30-martdagi “Oʻzbekiston Respublikasi Qishloq xoʻjaligi vazirligi huzuridagi Uzumchilik va vinochilikni rivojlantirish agentligi hamda Oʻzbekiston Respublikasi Qishloq xoʻjaligi vazirligi huzuridagi Uzumchilik va vinochilikni rivojlantirish agentligining Uzum yetishtiruvchilar va vino tayyorlovchilarni qoʻllab-quvvatlash jamgʻarmasi toʻgʻrisidagi nizomlarni tasdiqlash haqida”gi 271-son qarori 2-ilovasida: a) 6-bandda: ikkinchi xatboshidagi “shu jumladan, 3 yilgacha boʻlgan imtiyozli davr bilan, Oʻzbekiston Respublikasi Markaziy banki qayta moliyalashtirish stavkasining 50 foizidan oshmagan foizli stavka bilan” soʻzlari “bozor stavkalarida” soʻzlari bilan almashtirilsin; uchinchi xatboshidagi “shu jumladan, 6 oygacha boʻlgan imtiyozli davr bilan, Oʻzbekiston Respublikasi Markaziy bankining qayta moliyalashtirish stavkasidan oshmagan foizli stavka bilan” soʻzlari chiqarib tashlansin; b) 26-bandda: birinchi xatboshidagi “imtiyozli” soʻzi chiqarib tashlansin; ikkinchi xatboshidagi “imtiyozli kreditlari” soʻzlari “kreditlari” soʻzi bilan almashtirilsin; quyidagi tahrirdagi xatboshi bilan toʻldirilsin: “Bunda, 2020-yil 1-yanvardan boshlab kreditlar tijorat banklari orqali foiz xarajatlarining bir qismini kompensatsiya qilish mexanizmidan foydalanish imkoniyati bilan bozor stavkalarida berilishi nazarda tutilsin”. 32. Vazirlar Mahkamasining 2019-yil 17-iyuldagi “Oʻzbekiston Respublikasi Milliy gvardiyasi harbiy xizmatchi va xodimlarini ijtimoiy qoʻllab-quvvatlashga doir qoʻshimcha chora-tadbirlar toʻgʻrisida”gi 596-son qarorining 2-bandi toʻrtinchi xatboshisi quyidagi tahrirda bayon etilsin: “kredit boʻyicha foiz stavkasi — 2019-yil 31-dekabrga qadar Oʻzbekiston Respublikasi Markaziy bankining kredit berish sanasida amalda boʻlgan qayta moliyalashtirish stavkasi plyus 2 (ikki) foiz miqdorida. 2020-yil 1-yanvardan boshlab kreditlar tijorat banklari tomonidan bozor tamoyillari asosida mustaqil belgilanadigan stavkalarda beriladi”. 1. Oʻzbekiston Respublikasi Prezidentining 2014-yil 7-apreldagi “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi PF-4609-son Farmoni 3-ilovasi 7-bandi. 2. Oʻzbekiston Respublikasi Prezidentining 2016-yil 15-noyabrdagi “Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida”gi PF-4856-son Farmoni ilovasining 8-bandi. 3. Oʻzbekiston Respublikasi Prezidentining 2009-yil 26-yanvardagi “Oziq-ovqat mahsulotlari ishlab chiqarishni kengaytirish va ichki bozorni toʻldirish yuzasidan qoʻshimcha chora-tadbirlar toʻgʻrisida”gi PQ-1047-son qarori 7-bandi. 7. Oʻzbekiston Respublikasi Prezidentining 2016-yil 12-apreldagi “Meva-sabzavot, kartoshka va poliz mahsulotlarini xarid qilish va ulardan foydalanish tizimini takomillashtirish chora-tadbirlari toʻgʻrisida”gi PQ-2520-son qarori 8-bandi. 8. Oʻzbekiston Respublikasi Prezidentining 2016-yil 16-sentabrdagi “2016 — 2020-yillarda respublika farmatsevtika sanoatini yanada rivojlantirish chora-tadbirlari dasturi toʻgʻrisida”gi PQ-2595-son qarori 9-bandi. 9. Oʻzbekiston Respublikasi Prezidentining 2016-yil 22-dekabrdagi “Sanoat tarmoqlari korxonalarining jismoniy ishdan chiqqan va maʼnaviy eskirgan mashina-uskunalarini jadal yangilash, shuningdek, ishlab chiqarish xarajatlarini kamaytirishga oid qoʻshimcha chora-tadbirlar toʻgʻrisida”gi PQ-2692-son qarori 3-bandi. 10. Oʻzbekiston Respublikasi Prezidentining 2017-yil 31-yanvardagi “Kichik va xususiy tadbirkorlikni mikrokreditlash tizimini yanada kengaytirish va soddalashtirish chora-tadbirlari toʻgʻrisida”gi PQ-2746-son qarori. 11. Oʻzbekiston Respublikasi Prezidentining 2017-yil 17-martdagi “Tadbirkorlik subyektlari va keng aholi qatlamiga mikrokreditlar ajratish tizimini yanada soddalashtirish chora-tadbirlari toʻgʻrisida”gi PQ-2844-son qarori. 12. Oʻzbekiston Respublikasi Prezidentining 2017-yil 27-martdagi “2017 — 2019-yillar davrida dehqon bozorlarini rekonstruksiya qilish va ularning hududida zamonaviy savdo majmualari qurish dasturini tasdiqlash toʻgʻrisida”gi PQ-2853-son qarori 12-bandi. 13. Oʻzbekiston Respublikasi Prezidentining 2017-yil 21-apreldagi “2017 — 2021-yillarda maishiy chiqindilar bilan bogʻliq ishlarni amalga oshirish tizimini tubdan takomillashtirish va rivojlantirish chora-tadbirlari toʻgʻrisida”gi PQ-2916-son qarori 9-bandi. 14. Oʻzbekiston Respublikasi Prezidentining 2017-yil 24-apreldagi “2017 — 2021-yillarda koʻp xonadonli uy-joy fondini saqlash va undan foydalanish tizimini yanada takomillashtirish chora-tadbirlari toʻgʻrisida”gi PQ-2922-son qarori 5-bandi. 15. Oʻzbekiston Respublikasi Prezidentining 2017-yil 11-maydagi “Oʻzbekiston Respublikasi Oʻrmon xoʻjaligi davlat qoʻmitasi faoliyatini tashkil etish toʻgʻrisida”gi PQ-2966-son qarori 9-bandi. 16. Oʻzbekiston Respublikasi Prezidentining 2017-yil 1-iyundagi “2017 — 2021-yillarda avtomobil sanoatini jadal rivojlantirish va boshqaruvini yanada takomillashtirish chora-tadbirlari toʻgʻrisida”gi PQ-3028-son qarori 15-bandi. 17. Oʻzbekiston Respublikasi Prezidentining 2017-yil 13-sentabrdagi “Kitob mahsulotlarini nashr etish va tarqatish tizimini rivojlantirish, kitob mutolaasi va kitobxonlik madaniyatini oshirish hamda targʻib qilish boʻyicha kompleks chora-tadbirlar dasturi toʻgʻrisida”gi PQ-3271-son qarori 4-bandi. 18. Oʻzbekiston Respublikasi Prezidentining 2017-yil 15-sentabrdagi “Nodavlat taʼlim xizmatlari koʻrsatish faoliyatini yanada rivojlantirish chora-tadbirlari toʻgʻrisida”gi PQ-3276-son qarori 11-bandi. 19. Oʻzbekiston Respublikasi Prezidentining 2017-yil 20-oktabrdagi “Respublikada oziq-ovqat xavfsizligini taʼminlash va “Oʻzbekoziqovqatzaxira” uyushmasi faoliyatini yanada takomillashtirishga doir qoʻshimcha chora-tadbirlar toʻgʻrisida”gi PQ-3344-son qarori 7-bandi. 20. Oʻzbekiston Respublikasi Prezidentining 2017-yil 2-dekabrdagi “2018 — 2022-yillarda transport infratuzilmasini takomillashtirish va yuk tashishning tashqi savdo yoʻnalishlarini diversifikatsiyalash chora-tadbirlari toʻgʻrisida”gi PQ-3422-son qarori 7-bandi. 21. Oʻzbekiston Respublikasi Prezidentining 2017-yil 29-dekabrdagi “Xususiy tibbiyot tashkilotlarini rivojlantirish boʻyicha qoʻshimcha shart-sharoitlarni yaratish toʻgʻrisida”gi PQ-3450-son qarori 9-bandi. 22. Oʻzbekiston Respublikasi Prezidentining 2018-yil 28-fevraldagi “Vinochilik sohasini va alkogolli mahsulotlarni realizatsiya qilishni tubdan takomillashtirish chora-tadbirlari toʻgʻrisida”gi PQ-3573-son qarori 24-bandi. 23. Oʻzbekiston Respublikasi Prezidentining 2018-yil 5-maydagi “Faol tadbirkorlik va innovatsion faoliyatni rivojlantirish uchun shart-sharoitlarni yaratish boʻyicha qoʻshimcha chora-tadbirlar toʻgʻrisida”gi PQ-3697-son qarori 6-bandi. 24. Vazirlar Mahkamasining 2017-yil 2-iyundagi “Muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish boʻyicha Respublika komissiyasini hamda Qoraqalpogʻiston Respublikasi Vazirlar Kengashi, viloyatlar, Toshkent shahri, tuman va shaharlar hokimliklari huzurida tegishli komissiyalarni tashkil etish toʻgʻrisida”gi 339-son qarori 10-bandi. 25. Vazirlar Mahkamasining 2018-yil 27-yanvardagi “Respublikada xorij tajribasi asosida achchiq qalampir yetishtirishni koʻpaytirish chora-tadbirlari toʻgʻrisida”gi 62-son qarori 8-bandi. 26. Vazirlar Mahkamasining 2018-yil 4-iyundagi “2018 — 2021-yillarda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatining samaradorligini yanada oshirish va moddiy-texnika bazasini mustahkamlash toʻgʻrisida”gi 420-son qarori 4-bandi. 27. Vazirlar Mahkamasining 2018-yil 25-iyundagi “Maktabgacha taʼlim sohasida davlat-xususiy sheriklikni rivojlantirish uchun shart-sharoitlar yaratish chora-tadbirlari toʻgʻrisida”gi 475-son qarori 6-bandi.